Saint Pedro Poveda College Grade School Department HEKASI 6

**Handout bilang 3**

**Ang Tao Bilang Mahalagang Elemento ng Estado (Populasyon at Pandarayuhan)**

Ang lakas ng isang bansa ay hindi nasusukat sa bilang o dami ng tao dito, kundi sa uri ng mamamayan nito. Para makatulong ang mga mamamayan sa pag-unlad ng bansa, dapat ay mayroon silang disiplina, tiwala sa sarili, kaalaman, kasanayan, at kasipagan. Dapat din silang maging matulungin, maganda ang saloobin sa paggawa, at handa sa pagbabago.

Ang pagkakaroon ng kabutihang asal ay tanda ng isang taong may disiplina sa saril; alam ang tamang kilos at tamang lugar at oras; tumutupad sa anumang usapang napagkasunduan upang mapagkatiwalaan ng kapwa; at kung nailalagay sa tamang lugar, panahon, at okasyon ang gawi at asal, pati ang pananamit.

Bawat tao ay may angking talino at talentong ibinigay ng Diyos. Nasa tao na lamang ang paglinang sa kanyang kaalaman. Kaakibat ng talento at kakayahan na ibinigay sa tao ay ang kasipagan. Bawat isa ay may tungkulin sa lipunan na kung hindi magagampanan ay magkakaroon ng kakulangan sa iba’t ibang paglilingkod na mararamdaman ng bayan. Ngunit kung ang bawat isa ay magpapakasipag, at laging magiging handa sa pagbabago, walang dahilan para hindi umunlad ang bansa.

***Alam mo ba?***

**Kasanayan** (Skills)– kakayahan ng paggawa

**Populasyon** (Population) – bilang o dami ng tao sa isang lugar/bansa

**Densidad ng Populasyon** – o Kakapalan ng Populasyon = Populasyon/kabuuang sukat ng bansa

**NSO** – National Statistic Office

**NCSO** – National Census and Statistic Office

**Distribusyon** – pagkakaiba-iba ng populasyon sa bawat lugar

**Rural** – pamayanang panlalawigan

**Urban** – pamayanang panlunsod

**Populasyon ng Pilipinas**

**Populasyon** ang tawag sa bilang ng tao sa isang pook. Ito ay maaring malaki o maliit. Ang pagkakaroon ng malaking populasyon ay hindi nangangahulugan ng isang maunlad na bansa, sa halip ay maari itong magdulot ng kakulangan sa panustos sa pangangailangan ng bansa. **Demograpiya** ang tawag sa pag-aaral ng populasyon ng isang banasa. **Demograpo** naman ang tawag sa taong gumagawa nito. Siya ang gumagawa ng *survey* sa mga pook upang magkaroon ng isang kumpletong sensus. Sa Pilipinas ang **NSO** ang namamahala sa pagsesensus.

**Mga Dahilan ng Pagtaas at Pababa ng Populasyon**

**Bilang ng ipinapanganak-** Noong Agosto ng 2007, naganap ang pinakahuling senso ng populasyon. Ayon sa NSO, ang populasyon ng Pilipinas ay 88,574,614 na at ito ay patuloy paring lumalaki. Tinataya ng NSO na ito ay aabot sa 94 milyon sa taong 2010 dahil ayon sa kanilang pag-aaral ay 1.7 milyong sanggol ang ipinapanganak kada taon o 3-4 na sanggol kada minuto.

**Bilang ng namamatay-**  Dahil sa inobasyon ng bansa sa larangan ng medisina, ay napapahaba pa ang buhay ng mga taong nagkakasakit. Ito ang dahilan kung bakit mas marami ang ipinapanganak kaysa namamatay kaya tumataas ang bilang ng populasyon.

**Pandarayuhan -** paglipat ng lugar ng panirahan. Mula sa Pilipinas ay lumilipat sa ibang lugar o bansa.

*Ang bilis ng pagtaas ng populasyon ay nangangahulugan na higit na mas marami ang ipinapanganak na sanggol kaysa sa bilang ng namamatay.*

**Balangkas ng Populasyon** Ang gulang at kasarian ng mga taong naninirahan sa isang lugar ay isa rin sa mga batayan ng katangian o balangkas ng populasyon ng bansa.

**Batay sa Gulang at kasarian**

Kabuuan ng tinatayang populasyon sa Pilipinas batay sa kasarian: taong 2000-2040

|  |  |  |  |
| --- | --- | --- | --- |
| **Taon** | **Parehong kasarian** | **Lalaki** | **Babae** |
| 2000 | 76,946,500 | 38,748,500 | 38,198,000 |
| 2005 | 85,261,000 | 42,887,300 | 42,373,700 |
| 2010 | 94,013,200 | 47,263,600 | 46,749,600 |
| 2015 | 102,965,300 | 51,733,400 | 51,231,900 |
| 2020 | 111,784,600 | 56,123,600 | 55,661,000 |
| 2025 | 120,224,500 | 60,311,700 | 59,912,800 |
| 2030 | 128,110,000 | 64,203,600 | 63,906,400 |
| 2035 | 135,301,100 | 67,741,300 | 67,559,800 |
| 2040 | 141,669,900 | 70,871,100 | 70,798,800 |

**Batay sa Lugar** Populasyon ng Bawat Rehiyon  
 Mga taon ng pag sesenso 1990, 1995, 2000 and 2007

|  |  |  |  |
| --- | --- | --- | --- |
| **Rehiyon/Probinsya Sukat ng Lupa (sq km)** | **Kabuuang Populasyon** | | |
| **Agos., 2007** | **Mayo, 2000** | **Sep-1995** |
| **PHILIPPINES** | **88,574,614** | **76,506,928** | **68,616,536** |
| **National Capital Region 636.00** | **11,553,427** | **9,932,560** | **9,454,040** |
| **CAR 18,293.70** | **1,520,743** | **1,365,220** | **1,254,838** |
| **Region I – Ilocos 12,840.20** | **4,545,906** | **4,200,478** | **3,803,890** |
| **Region II - Cagayan Valley 26,837.60** | **3,051,487** | **2,813,159** | **2,536,035** |
| **Region III - Central Luzon 21,470.30** | **9,720,982** | **8,204,742** | **7,092,191** |
| **Region IV-A – Calabarzon 16,228.60** | **11,743,110** | **9,320,629** | **7,750,204** |
| **Region IV-B – Mimaropa 12,500.00** | **2,559,791** | **2,299,229** | **2,033,271** |
| **Region V – Bicol 18,432.15** | **5,109,798** | **4,674,855** | **4,325,307** |
| **Region VI - Western Visayas 35,119.60** | **6,843,643** | **6,211,038** | **5,776,938** |
| **Region VII - Central Visayas 14,951.50** | **6,398,628** | **5,706,953** | **5,014,588** |
| **Region VIII - Eastern Visayas 21,431.70** | **3,912,936** | **3,610,355** | **3,366,917** |
| **Region IX - Zamboanga Peninsula 14,763.10** | **3,230,094** | **2,831,412** | **2,567,651** |
| **Region X - Northern Mindanao 17,124.90** | **3,952,437** | **3,505,708** | **3,197,059** |
| **Region XI – Davao 19,671.90** | **4,156,653** | **3,676,163** | **3,288,824** |
| **Region XII - Soccsksargen 18,897.00** | **3,829,081** | **3,222,169** | **2,846,966** |
| **Caraga 18,847.00** | **2,293,480** | **2,095,367** | **1,942,687** |
| **ARMM 12,694.30** | **4,120,795** | **2,803,045** | **2,362,300** |

Ang huling senso ng populasyon ay isinagawa noong Agosto 1, 2007. Ang final na bilang ng populasyon ay siyang magiging opisyal na rekord na maaaring gamitin sa anumang layunin matapos na ito ay maiproklama ng pangulo.

**Kahalagahan ng Malulusog at Matatalinong Mamamayan sa Pagpapaunlad ng Bansa**

Ang tao, bilang yaman ng bansa ay malaki ang maitutulong sa bansa. Magiging yaman ng bansa ang mga Pilipino kung ang bawat isa ay mabibigyan ng sapat na karunungan, maayos na kalusugan, at mabubuting pagpapahalaga tungo sa pag-unlad ng ating bansa.

Ang mga sumusunod ay ilan pa sa mga katangian ng Populasyon na makakatulong sa pag-unlad ng bansa:

1. Malusog at malalakas na mamamayan
2. Pagkakaroon ng kalidad na edukasyon
3. Pagkakaroon ng maayos na tahanan at kapaligiran
4. Pagtatamasa ng mga karapatang pantao
5. Pagkakaroon ng maagap na serbisyong pampubliko

**Ang Populasyong Urban at Rural**

**Populasyong Urban -** kalimitang may malaking populasyon dahil ito ang nagsisilbing sentro ng pangangalakal, edukasyon, pamahalaan, aliwan, at paggawa. Ang NCR bilang pamayanang urban ang nananatiling rehiyong may pinakamalaking populasyon kahit ito ang pinakamaliit na rehiyon sa bansa.

**Populasyon Rural**- kadalasang may maliit na populasyon at kalimitang ang hanapbuhay ng mga tao rito ay pagsasaka, pangingisda, at pangangaso. Dahil ang Pilipinas ay maituturing na agrikultural na bansa, karamihan sa ating pamayanan ay kabilang sa pamayanang rural.

**Pandarayuhan –** Ang paglipat ng tao mula sa isang lugar tungo sa ibang pamayanan. May dalawang uri ng pandarayuhan: paloob at panlabas. Kung ang paglipat ng tao ay sa loob lamang ng bansa, ito ay ***panloob na pandarayuhan***. Kung ang paglipat ay mula sa isang bansa patungo sa ibang bansa, ***panlabas na pandarayuhan*** nman ito.

**Dahilan ng Pandarayuhan** Ang bawat tao ay may dahilang nagtutulak para lumipat ng tirahan: (1)pagkakataong umunlad ang kabuhayan; (2)ang kawalang hanapbuhay sa sariling bayan; (3)mas magandang edukasyon; (4)ang hindi pagkakasundo ng mag-anak; (5)pag-aasawa ng taong mula sa ibang lahi o lipi; (6)seguridad laban sa panganib na dala ng mga kaguluhang nagaganap sa bansa na hindi agad natutugunan ng pamahalaan; at (7)para makapagpahinga at makapaglibang.

**Epekto ng Pandarayuhan**

May kabutihan at di kabutihang dulot ang pandarayuhan sa pook na nilisan at sa pook na pinuntahan.

|  |  |  |  |
| --- | --- | --- | --- |
| **Mabuting Epekto** | | **Di-Mabuting Epekto** | |
| **Lugar na Pinanggalingan** | **Lugar na Pupuntahan** | **Lugar na Pinanggalingan** | **Lugar na Pupuntahan** |
| * Liliit ang populasyon * Mababawasan ang krimen sa bansa * Luluwag ang daloy ng trapiko * Magiging sapat ang distribusyon ng pagkain, tirahan at trabaho | * Maipakikita ang talent at galing sa ibang lugar o bansa * Darami ang manggagawa o lakas paggawa * Lalaki ang produksyon * Susulong ang pag-unlad sa pook na pinuntahan | * Matatanda halos ang naiwan sa pook na nilisan * Patuloy ang *brain drain* sa bansa. Mauubos ang mga *skilled worker* at mga propesyunal ng bansa. * Liliit ang produksyon * Babagal ang pag unlad | * Lalaki ang populasyon * Lalaganap ang polusyon at kriminalidad * Magkakaroon ng pagsikip sa daloy ng trapiko * Magkakaroon ng kakulangan sa pagkain, tirahan, at trabaho |

*Batayang-aklat: Ang Mutya kong Bayan (pahina 6-20); Lakbay ng Lahing Pilipino 6 (pahina 26);* [*http://www.nscb.gov.ph/secstat/d\_popn.asp*](http://www.nscb.gov.ph/secstat/d_popn.asp) *(Mga datos tungkol sa populasyon)*

**Pagsasanay at Pagpapahalaga:**

1. **Sagutin ang mga sumusunod na katanungan:**

**Tanong 1: Ano ang populasyon?**

Sagot:

**Tanong 2: Bakit mabilis ang paglaki ng populasyon sa Pilipinas?**

Sagot:

**Tanong 3: Sa iyong palagay, anu-ano ang epekto ng mabilis na paglaki ng populasyon sa ating bansa?**

Sagot:

1. **Ipahayag ang iyong sariling saloobin o pagpapahalaga hinggil sa isyu o katanungang nakasulat sa loob ng kahon. Lagyan ng tsek (✓) ang sagot na iyong napili at patunayan kung bakit oo o hindi ang iyong sagot. Itala ang iyong mga pahayag sa nakalaang espasyo.**

Hindi

Oo

*Sa iyong palagay, may nagagawa o magagawa ka ba sa kasalukuyan upang masabing nakatutulong ka sa pag-unlad ng bansa kahit ikaw ay bata pa?*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_